Diari Oficial de la Generalitat Valenciana


Sumari del DOGV 4290, del 11-07-2002 (2002/7553)

RESOLUCIÓ de 26 de juny de 2002, de les direccions generals de Centres Docents, d'Ordenació i Innovació Educativa i Política Lingüística i de Personal, per la qual es prorroga la vigència de la Resolució de 15 de juny de 2001, per la qual s'aproven instruccions per a l'organització i funcionament dels col·legis d'Educació Infantil i Primària per al curs 2002-2003.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4290

Data del DOGV
:   11-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7553


Data del document
:   26-06-2002

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * organització de l'ensenyament
    * educació preescolar
    * ensenyament primari

RESOLUCIÓ de 26 de juny de 2002, de les direccions generals de Centres Docents, d'Ordenació i Innovació Educativa i Política Lingüística i de Personal, per la qual es prorroga la vigència de la Resolució de 15 de juny de 2001, per la qual s'aproven instruccions per a l'organització i funcionament dels col·legis d'Educació Infantil i Primària per al curs 2002-2003. [2002/X7553]
  
Atés que el marc d'actuació i el desenrotllament de l'activitat docent en les escoles d'Educació Infantil, els col·legis d'Educació Primària i els col·legis d'Educació Infantil i Primària no ha experimentat variacions substancials, en virtut de les competències establides en el Decret 111/2000, de 18 de juliol del Govern Valencià (DOGV del 21 de juliol) estes Direccions Generals han resolt dictar la següent resolució:
  
U
  
La Resolució de 15 de juny de 2001, de les direccions generals de Centres Docents, d'Ordenació i Innovació Educativa i Política Lingüística i de Personal, que prorroga les Resolucions de 21 de juliol de 1997, de 20 de juliol de 1998 i de 28 de juny de 1999, per la qual s'aproven instruccions per a l'organització i funcionament dels col·legis d'Educació Infantil i Primària per al curs 2001-2002. Prorrogar per al curs 2002-2003, els continguts de la Resolució de 15 de juny de 2001.
  
No obstant això, en execució de la sentència núm. 713/01 del Tribunal Superior de Justícia de la Comunitat Valenciana, sala contenciosa Administratiu, es modifica la Resolució de 21 de juliol de 1997 en els següents apartats:
  
- Número 3.7 apartat A, subapartat b), de l'Especialitat de Llengua Estrangera, queda redactat de la manera següent: Al professorat adscrit en el lloc de treball ?Educació Primària: Idioma estranger- se li assignarà en primer lloc l'horari lectiu que corresponga a esta especialitat en els cursos 3r, 4t, 5t'i 6t d'educació primària. A continuació se li assignarà l'horari de les unitats de 1r i 2n d'ESO.
  
Al professorat adscrit al lloc de treball d'Educació Secundària Obligatòria ?Llengua Estrangera- se li assignarà en primer lloc l'horari lectiu que correspon a esta especialitat en les unitats de 1r i 2n d'ESO.
  
- Número 3.7 apartat B, subapartat a), Especialitat d'Educació Física, queda redactat de la manera següent: Al professorat adscrit en el lloc de treball ?Educació Primària: Educació Física- se li assignarà en primer lloc l'horari lectiu que corresponga a esta especialitat en els grups de l'educació primària. A continuació es completarà el seu horari amb la impartició d'estes ensenyances en 1r i 2n d'ESO.
  
Al professorat adscrit al lloc de treball d'Educació Secundària Obligatòria ?Educació Física- se li assignarà en primer lloc l'horari lectiu que correspon a esta especialitat en les unitats de 1r i 2n d'ESO.
  
- Número 3.7 apartat C, subapartat a), Especialitat de Música, queda redactat de la manera següent: Al professorat adscrit en el lloc de treball ?Educació Primària: Música- se li assignarà en primer lloc l'horari lectiu que corresponga a esta especialitat en els grups de l'educació primària. A continuació es completarà el seu horari amb la impartició d'estes ensenyances en 1r i 2n d'ESO.
  
Al professorat adscrit al lloc de treball d'Educació Secundària Obligatòria ?Música- se li assignarà en primer lloc l'horari lectiu que correspon a esta especialitat en les unitats de 1r i 2n d'ESO.
  
Dos
  
Totes les referències corresponents als cursos 1997-1998, 1998-1999, 1999-2000 i 2001-2002 queden referits al curs 2002-2003.
  
DISPOSICIÓ FINAL
  
La present resolució produirà efectes a partir del dia següent a la seua publicació en el Diari Oficial de la Generalitat Valenciana.
  
València, 26 de juny de 2002.- El director general de Centres Docents: Herminio García Quadra.
  
El director general d'Ordenació i Innovació Educativa i Política Lingüística: Josep Vicent Felip i Monlleó.